text: La Terrasseta del Pati de Festa Major - Ateneu Mulei - 2016
  La Terrasseta de Festa Major
  L'Assassí de la Pastanaga
  Tots els dies de Festa Major podreu gaudir al Pati del Palau de Requesens d'un espai tranquil a la fresca i dinamitzat amb diferents concerts vermuts i actuacions nocturnes que voldríem que fos un punt de trobada de la Festa Major.
  Vermut, vi, cervesa, cava, refrescs , combinats i begudes de la terra, taules, cadires i un escenari ben eixerit per venir amb amics, família i canalla, amb ganes de compartir bon ambient i bona festa major. Ens acompanyaran també per omplir la panxa alguns food trucks!
  En resum, hi farem
  Música de carrer amb la Sidral Brass Band, III Cronoescalada al Campanar de l'església, concert de vespre amb Andrew Petroff & The Suahilis, concert vermut amb Set de Rumba, nit de covers amb Èlia Riudavets i Nil Moliner, concert vermut amb La Portàtil FM, XVII Campionat d'estirar la corda
  Inauguració del Pati de Festa Major amb la Sidral Brass Band
  Actuació estàtica i itinerant fins a la Plaça Llibertat
  Sidral Brass Band, neix l'any 2011 entre les vinyes i notes de l'Alt Penedès. Des de llavors, ha difós la cultura del vi a través de l'espectacle i ha recorregut places, carrers, festivals i escenaris d'arreu de l'Estat espanyol i Europa. La Sidral, està disposada a creuar fronteres i cultures parlant el llenguatge universal de la música i l'energia festiva.
  La Sidral Brass Band, està formada per 12 músics: saxos, trompetes, trombó, guitarra, percussions, tuba i l'energia i vitalitat d'un frontman. Junts, esdevenen les armes perfectes per combatre el regne de l'avorrir-se, gràcies a la música més embriagadora, sensual i enèrgica amb només una consigna: diversió apta per a tots els públics.
  III Cronoescalada al campanar de l'Església
  151 escales, 45 metres de desnivell
  Sortides individuals cronometrades fins a dalt del campanar.
  Inscripcions enviant un correu amb nom, cognoms i telèfon mòbil a ateneu@mulei.cat
  Preu: 2€ per participant, a pagar el mateix dia
  Retransmissió amb pantalla gegant. Si no correu veniu igualment a veure-ho tot còmodament asseguts.
  Resultats I Cronoescalada - Resultats II Cronoescalada - Fotos II Cronoescalada
  Vespre a dos temps amb Andrew Petroff & The Suahilis
  Primera actuació a l'espera del correfoc i continuarà a partir les 23:00h un cop hagi passat pel Pati del Palau
  Andrew Petroff & The Suahilis és Swing, Rytm'n'blues, RockRroll i més!
  Concert Vermut amb Set de Rumba
  Set de Rumba: Combo ​de Rumba Catalana, format per músics i artistes de grups com Ai, ai, ai o Derrumband, format per Rafalito Salazar, Guitarra i veu; David Torras, Baix i veu; Oriol Pidelaserra, Piano i cors; i Nico Ramírez, Bongó i cors
  Nit de Covers amb Èlia Riudavets i Nil Moliner
  Dos concerts acústics amb Èlia Riudavets, una filòloga catalana que a vegades fa cançons. O ho intenta. I Nil Moliner, cantant de Cybee amb una nova proposta de petit format. Busqueu els seus covers als Youtube, i de ben segur que no us els voldreu perdre en directe!
  Concert Vermut amb La Portàtil FM
  La Portàtil FM són músics desitjosos de tocar música convençuda que va fent el seu camí. Música d'aquí, dels Països Catalans i música d'on sigui per tal de captivar el públic ballador. Previsió i improvisació, viatjar i anar a dormir tard són els seus principis
  XVII Campionat d'estirar la corda
  Inscripcions del 14 al 28 de setembre a la Llibreria Barba
  A part del canvi d'ubicació i de l'hora d'inici enguany hi haurà més novetats
  Els equips seran de 8 persones i el cost per persona serà de 2€
  Tots els participants hauran de pesar-se a la barra de l'Ateneu Mulei que hi haurà al Pati del Palau el dissabte 1 o diumenge 2 al matí, on a més a més hi haurà una consumició inclosa.
  Un premi pel major assassí i un premi per l'últim supervivent
  El joc es jugarà del 25 de setembre a les 12h al 2 d'octubre a les 13:30h
  Final del joc i Entrega de premis el diumenge 2 d'octubre a les 14h al Pati del Palau
  Inscripcions del 9 al 20 de setembre.
  Bases del joc a www.mulei.cat. Consulteu-les per tenir tota la informació d'inscripcions, dates, normes, premis,...
  A més de tot això, al Pati del Palau s'hi faran molts més actes de Festa Major per part de l'Ajuntament o d'altres entitats de la vila: circ, animació infantil, cinema a la fresca, gegants, grallers... podreu veure tots aquests actes al programa oficial de la Festa Major de Molins de Rei.